รวบสาวทีมแม่มณี ยึดเงินสด 5.5 ล้าน ดีเอสไอเปิดศูนย์สอบปากคำทั่วประเทศ (คลิป)
ตำรวจอุดรฯ รวบอีก 1 สาวทีมแชร์แม่มณี ยึดเงินสด 5.5 ล้านบาท ทองรูปพรรณ 10 บาท แหวนเพชร 2 วง จ่อขอหมายจับเพิ่มอีก 1-2 คน ก่อนส่งมอบสำนวนให้ดีเอสไอ ด้าน ผบ.เรือนจำ เผยผลตรวจแม่มณียังไม่ชัดเจนว่าท้อง ต้องไปตรวจที่โรงพยาบาล แต่แม่มณีปฏิเสธ ขอตรวจกับแพทย์นอกเวลาในเรือนจำเท่านั้น ดีเอสไอระบุมีผู้เสียหายลงทะเบียนผ่านระบบคิวอาร์โค้ดประมาณ 4,000 ราย นัดสอบปากศูนย์ฯ ภาคทั่วประเทศ 11-22 พ.ย. ส่วนเจ๊มิ้ง เท้าแชร์บ้านน้องปริมพารวย เข้ามอบตัวตำรวจสุพรรณ ไม่ขอยื่นประกันตัวอ้างกลัวถูกลูกแชร์ทำร้าย,ภายหลังตำรวจ จ.อุดรธานี จับกุม น.ส.พรสวรรค์ ภูอินอ้อย และนายปิยะ คีรีสุวรรณกุล หนุ่มสาวคู่รัก สมุนคนสนิท น.ส.วันทนีย์ หรือเดียร์ หรือแม่มณี ทิพย์ประเวช เท้า,แชร์แม่มณี,ลวงโลก และนายเมธี ชินภา อายุ 20 ปี สามีรุ่นน้อง ที่ถูกจับกุมส่งเข้าเรือนจำไปก่อนหน้า หลังพบเส้นทางการเงินเชื่อมโยงชัดเจน โดยทั้งคู่เพิ่งรับมอบอำนาจไปเบิกเงินสด 23 ล้านบาท จากธนาคารแห่งหนึ่งใน จ.อุดรธานี เมื่อปลายเดือนที่แล้ว ขณะที่ตำรวจภาค 4 ตามอายัดทรัพย์สินยอดรวม 127 ล้านบาท ด้านดีเอสไอยังรอสำนวนที่ ตร.จะส่งมอบให้ วันที่ 15 พ.ย.นี้ ส่วนคดีแชร์อื่นๆ ตำรวจจะเป็นผู้ดำเนินคดี ยกเว้นเข้าหลักเกณฑ์เป็นคดีพิเศษ จะดำเนินการตามขั้นตอนตามที่เสนอข่าวไปนั้น,ความคืบหน้าล่าสุด เมื่อเวลา 11.00 น. วันที่ 6 พ.ย. ที่ สภ.เมืองอุดรธานี พล.ต.ต.ยรรยง เวชโอสถ รอง ผบช.ภ.4 พล.ต.ต.นันทชาติ ศุภมงคล ผบก.ภ.จ.อุดรธานี ร่วมแถลงข่าวจับกุม น.ส.สุพรรณี หรือแต๊ก นิกรกุล อายุ 21 ปี อยู่บ้านเลขที่ 75 หมู่ 7 ต.หนองหญ้าไซ อ.วังสามหมอ จ.อุดรธานี ตามหมายจับศาลจังหวัดอุดรธานี ที่ จ 267/2562 ข้อหาร่วมกันฉ้อโกงประชาชน ร่วมกันกู้ยืมเงินอันเป็นการฉ้อโกงประชาชน และนำเข้าข้อมูลอันเป็นเท็จสู่ระบบคอมพิวเตอร์ พร้อมของกลาง เงินสด 5.5 ล้านบาท ทองรูปพรรณ 10 บาท แหวนเพชร 2 วง,พล.ต.ต.นันทชาติเผยว่า น.ส.สุพรรณีเป็นพนักงานและผู้ร่วมกิจการเครื่องสำอางมะนิลาช็อป ร้านทองแม่มณี และน้ำปลาร้าแม่มณี นอกจากนี้ยังเป็นนางแบบรีวิวเครื่องสำอางด้วย ตำรวจได้อายัดทรัพย์สิน หลังมีหลักฐานในการยักย้ายถ่ายโอนทรัพย์สินจาก น.ส.วันทนีย์ ทั้งนี้ น.ส.สุพรรณี รู้จักกับแม่มณีผ่านเฟซบุ๊ก แล้วเข้ามาทำงานเป็นพนักงาน มีทรัพย์สินเงินทองเพิ่มขึ้นมากมาย ตำรวจคาดจะขอศาลออกหมายจับเพิ่มเติมอีก 1-2 คน ก่อนส่งมอบสำนวนพยานหลักฐาน ผู้ต้องหา ทรัพย์สินที่ยึดมาให้กรมสอบสวนคดีพิเศษในวันที่ 15 พ.ย.นี้,ด้านนายภัทรพงษ์ หมวกสกุล ผู้บัญชาการเรือนจำกลางอุดรธานี ชี้แจงว่า น.ส.วันทนีย์ หรือแม่มณี ได้ร้องขออุปกรณ์ชุดตรวจตั้งครรภ์ ผลการตรวจไม่ชัดเจน จะให้ชัดเจนต้องให้แพทย์ตรวจ ได้แจ้งว่าถ้าประสงค์จะไปตรวจที่โรงพยาบาลสามารถดำเนินการให้ได้ แต่แม่มณีไม่ประสงค์จะไป แจ้งว่าในเรือนจำยังมีแพทย์นอกเวลา ระหว่างนี้ควบคุมตัวในห้องแม่และเด็กไปก่อน จะมีพี่เลี้ยงช่วยดูการปรับตัว,วันเดียวกัน ที่ จ.เลย ร.ต.อ.ประเสริฐ โคบำรุง รอง สว. (สอบสวน) สภ.เมืองเลย รับแจ้งความจากผู้เสียหายรวม 10 คน ว่า ได้ร่วมลงทุนเงินออมกับ น.ส.วันทนีย์ หรือแม่มณี ตั้งแต่เดือน ก.ค.62 แต่ไม่ได้เงินคืน รู้ว่าถูกหลอกสูญเงินร่วมกันประมาณ 10 ล้านบาท โดยมีผู้เสียหายทยอยเข้าแจ้งความอย่างต่อเนื่อง,ส่วนที่กรมสอบสวนคดีพิเศษ (ดีเอสไอ) กทม. กลุ่มผู้เสียหายคดีแชร์แม่มณีกว่า 20 คน เข้าพบนายปิยะศิริ วัฒนวรางกูร ผอ.กองคดีธุรกิจการเงินนอกระบบ ดีเอสไอ และนายพงศธร อินอำนวย พนักงานสอบสวนคดีพิเศษ ชำนาญการพิเศษ กองคดีธุรกิจการเงินนอกระบบ ดีเอสไอ เพื่อให้ข้อมูล จากนั้นนายปิยะศิริเผยว่า ได้ประชุมคณะพนักงานสอบสวนเพื่อทำคดีเป็นไปในทิศทางเดียวกันแล้ว โดยวันที่ 7 พ.ย. ขอให้ผู้เสียหายดูประกาศจากเว็บไซต์ ดีเอสไอ ว่าจะให้ผู้เสียหายที่ลงทะเบียนผ่านคิวอาร์โค้ดดีเอสไอแล้วประมาณ 4,000 คน ไปให้ปากคำที่ศูนย์ประจำภาคทั่วประเทศ ภาค 1-10 ตั้งแต่วันที่ 11-22 พ.ย.นี้ ขอให้ผู้เสียหายให้การตามข้อเท็จจริง ใช้เวลาไม่เกิน 2 อาทิตย์จะสามารถให้คำตอบได้ทั้งหมดใครเป็นแม่ทีมใครเป็นผู้เสียหาย ส่วนดาราหรือเน็ตไอดอลที่ร่วมสร้างภาพ และออกงานกับแม่มณีนั้น หากตรวจสอบพบไปออกงานด้วยกันทุกงาน หรือมีส่วนในวงแชร์ด้วยจะเรียกมาสอบ แต่ต้องเอาดาราที่มีหลักฐานว่าเอี่ยวจริงๆ นายปิยะศิริกล่าว,ด้านนายพงศธรเผยว่า ในส่วนของแม่ข่าย จะมีการคัดแยกอย่างไรนั้น เบื้องต้นการที่ประชาชนกว่า 4,000 คน จะมาฝากเงินกับตัวแม่มณีเองโดยตรง อาจเป็นไปได้ยาก ที่ผ่านมา ทำคดีแชร์ลูกโซ่มากว่า 5 ปี พอจะทราบกระบวนการ พวกนี้จะมีแม่ข่าย หรือแม่ทีมคอยสร้าง และเก็บเงินจากลูกทีมมาอีกทอดหนึ่ง ก่อนนำมาส่งแม่มณี แต่จะส่งเต็มตามแพ็กเกจดอก 93% ตามที่แม่มณีกำหนดหรือไม่ เพราะปกติแม่ข่ายพวกนี้จะหักหัวคิวด้วย พนักงานสอบสวนต้องสอบปากคำและไล่สายการเงินดูจึงจะทราบ,เย็นวันเดียวกัน คณะโฆษกดีเอสไอออกแถลงการณ์ระบุว่า ขอประชาสัมพันธ์ให้ประชาชนผู้เสียหายกรณีดังกล่าวเข้าพบพนักงานสอบสวนคดีพิเศษ ระหว่างวันที่ 11-22 พ.ย. พร้อมเตรียมสำเนาบัตรประชาชน เอกสารหลักฐานการชักชวน เอกสารการรับเงินโอนเงิน สเตตเมนต์ หรือสลิปต่างๆที่แสดงให้เห็นถึงการลงทุนและความเสียหาย สามารถเข้าพบพนักงานสอบสวนคดีพิเศษได้ที่ศูนย์ปฏิบัติการคดีพิเศษ ภาค 11 แห่งทั่วประเทศ ดังนี้,1.กองคดีธุรกิจการเงินนอกระบบ ศูนย์ราชการเฉลิมพระเกียรติ (อาคารบี ชั้น 8) กรุงเทพมหานคร 10210 โทร.0-2142-2831 2.ศูนย์ปฏิบัติการคดีพิเศษเขตพื้นที่ 1 (จังหวัดพระนครศรีอยุธยา) อาคารศูนย์ส่งเสริมการท่องเที่ยว องค์การบริหารส่วนจังหวัดอยุธยา โทร.08-1649-9205 3.ศูนย์ปฏิบัติการคดีพิเศษเขตพื้นที่ 2 (จังหวัดชลบุรี) ถนนพัทยาเหนือ ต.นาเกลือ อ.บางละมุง จ.ชลบุรี โทร.0-3841-0405 4.ศูนย์ปฏิบัติการคดีพิเศษเขตพื้นที่ 3 (จังหวัดนครราชสีมา) ถนนร่วมเริงชัย ต.ในเมือง อ.เมืองนครราชสีมา โทร.08-1903-9156 5.ศูนย์ปฏิบัติการคดีพิเศษเขตพื้นที่ 4 (จังหวัดขอนแก่น) ถนนมิตรภาพ อ.เมืองขอนแก่น 40000 โทร.0-4346-8688 6.ศูนย์ปฏิบัติ การคดีพิเศษเขตพื้นที่ 5 (จังหวัดเชียงใหม่) เลขที่ 79/2 หมู่ 2 ถนนเจริญราษฎร์ ต.ฟ้าฮ่าม อ.เมืองเชียงใหม่ โทร.0-5324-1737-8 7.ศูนย์ปฏิบัติการคดีพิเศษเขตพื้นที่ 6 (จังหวัดพิษณุโลก) ถนนพิชัยสงคราม ต.ในเมือง อ.เมืองพิษณุโลก โทร.08-1684-8166 8.ศูนย์ปฏิบัติการคดีพิเศษเขตพื้นที่ 7 (จังหวัดนครปฐม) ถนนบรมราชชนนี ต.หอมเกร็ด อ.สามพราน จ.นครปฐม โทร.09-8461-6561 9.ศูนย์ปฏิบัติการคดีพิเศษเขตพื้นที่ 8 (จังหวัดสุราษฏร์ธานี) เลข ถนนสุราษฎร์-ปากน้ำ ต.บางกุ้ง อ.เมืองสุราษฎร์ธานี โทร.0-7720-5203 10.ศูนย์ปฏิบัติการคดีพิเศษเขตพื้นที่ 9 (จังหวัดสงขลา) ต.ท่าช้าง อ.บางกล่ำ จ.สงขลา โทร.08-6344-9228 11.ศูนย์ปฏิบัติการคดีพิเศษจังหวัดชายแดนภาคใต้ (จังหวัดปัตตานี) ค่ายอิงคยุทธบริหาร อ.หนองจิก จ.ปัตตานี โทร.0-7334-0555-6,สำหรับคดีโกงแชร์เงินออมกับ บ้านน้องปริมพารวย มี น.ส.วิจิตรา หรือเจ๊มิ้ง คล้ายอุบล อายุ 25 ปี ชาว อ.บางปลาม้า จ.สุพรรณบุรี เป็นเท้าแชร์เชิดเงินไปกว่า 100 ล้านบาท ผู้เสียหายแจ้งความที่ สภ.เมืองสุพรรณบุรี ล่าสุดเมื่อช่วงสายวันที่ 6 พ.ย. น.ส.วิจิตรา หรือเจ๊มิ่ง คล้ายอุบล อายุ 25 ปี เข้ามอบตัวกับ พ.ต.อ.สมพร พุกหอม ผกก.สภ.เมืองสุพรรณบุรี และไม่ขอยื่นประกันตัว เพราะเกรงจะถูกทำร้ายจากกลุ่มลูกแชร์ที่ถูกโกงไป น.ส.วิจิตราเผยว่า รู้สึกเครียดมาก ถูกกดดันจากหลายฝ่าย ตัดสินใจติดต่อผู้ใหญ่ที่เคารพเพื่อให้พาเข้ามอบตัว พร้อมยกมือไหว้ขอโทษผู้เสียหายทุกคน ไม่ได้ตั้งใจหนี แต่ขอเวลาไปตั้งหลักเพราะแชร์ล้มจริงๆ ไม่มีเงินหมุนเวียนทันตามเวลากำหนดที่จ่าย ช่วงแรกเปิดวงแชร์ธรรมดา ต่อมาเปิดแชร์เงินออมและให้ดอกเบี้ยสูงประมาณ 1 ปี มีลูกแชร์ร่วม 300 คน มีเงินหมุนเวียนกว่า 100 ล้านบาท ภายหลังมีเงินเหลือ 17 ล้านบาท ทยอยคืนให้ผู้เสียหายไปจนหมด ต้องขายบ้าน รถ ทองรูปพรรณและทรัพย์สินอื่นๆ จนหมดไม่เหลืออะไร,พ.ต.อ.สมพร พุกหอม ผกก.สภ.เมืองสุพรรณบุรี กล่าวว่า ขณะนี้มีผู้เสียหายทยอยมาแจ้งความรวม 50 ราย ยอดเงินที่เสียหายยังไม่ทราบแน่ชัดต้องตรวจสอบอีกครั้ง ทั้งนี้ ตำรวจดำเนินคดีกับ น.ส.วิจิตราในข้อหาร่วมกันฉ้อโกงประชาชน ร่วมกันกู้ยืมเงินอันเป็นการฉ้อโกงประชาชน และร่วมกันนำเข้าสู่ระบบคอมพิวเตอร์ที่บิดเบือนหรือปลอม ไม่ว่าทั้งหมดหรือบางส่วนหรือข้อมูลคอมพิวเตอร์อันเป็นเท็จโดยประการที่น่าจะเกิดความเสียหายแก่ประชาชน
แม่มณี ยึดเงินสด 5.5 ล้านบาท ทองรูปพรรณ 10 บาท แหวนเพชร 2 วง จ่อขอหมายจับเพิ่มอีก 1-2 คน ก่อนส่งมอบสำนวนให้ดีเอสไอ 
แชร์แม่มณี,แชร์ลูกโซ่,ทีมงาน,อุดรธานี,หมายจับ,ดีเอสไอ,ข่าวหน้า1,ข่าวทั่วไป